สลด เด็กม.1ถูกหาขโมยลำไยเพื่อนบ้าน ใช้เชือกล่ามวัว ผูกคอดับ
เกิดเหตุสลด เด็กชาย ม.1 วัย 13 ปี ที่บุรีรัมย์ ถูกหาว่าขโมยลำไยเพื่อนบ้าน ผู้ปกครองพาไปเคลียร์ จ่ายค่าเสียหายที่บ้านผู้ใหญ่บ้านแล้วกลับมาบ้าน เด็กเข้าห้องปิดเงียบ ไปดูพบใช้เชือกล่ามวัว ผูกคอตายแล้ว ,16 พ.ย.61 ผู้สื่อข่าวรายงานน่า เมื่อกลางดึกที่ผ่านมา ร.ต.อ.วิวัฒน์ นามอาษา รองสารวัตรสอบสวน สภ.เฉลิมพระเกียรติ จ.บุรีรัมย์ รับแจ้งเด็กชายผูกคอเสียชีวิต ที่หมู่ 4 ต.ตาเป๊ก จึงเดินทางไปตรวจสอบที่เกิดเหตุ ภายในบ้านพบศพเด็กชายหน่อย (นามสมมติ) อายุ 13 ปีนักเรียนชั้นมัธยมศึกษาปีที่ 1 โรงเรียนแห่งหนึ่งในอำเภอเฉลิมพระเกียรติ ใช้เชือกล่ามวัวผูกคอตัวเองกับขื่อภายในบ้าน โดยญาติได้ช่วยกันนำร่างของเด็ก ลงมาวางไว้กลางบ้าน ,จากการสอบถามญาติผู้ตายเบื้องต้นทราบว่า ก่อนเกิดเหตุ เมื่อช่วงเย็นที่ผ่านมา (15 พ.ย) ได้มีการเจรจาไกล่เกลี่ย กันระหว่างผู้ตาย ผู้ปกครอง และเพื่อนบ้าน ที่บ้านของผู้ใหญ่บ้าน โดยเพื่อนบ้าน กล่าวหาว่า เด็กพร้อมเพื่อนเข้าไปขโมยลำไยในสวนของเพื่อนบ้าน และทางเด็กได้ยอมรับสารภาพ ซึ่งได้ มีการว่ากล่าวตักเตือนกัน ตามกฎของธรรมนูญหมู่บ้าน 9 ดี และทางผู้ปกครองของเด็กได้ยินยอมชดใช้ค่าเสียหายให้กับเจ้าของสวนลำไย จากนั้นก็แยกย้ายกันกลับ,ปรากฏว่า ในช่วงเย็นของวันเดียวกัน หลังจากที่กลับมาบ้าน ผู้ตายเก็บตัวเงียบอยู่ในห้อง โดยที่ไม่มีใครคาดคิด จนกระทั่งพบศพว่าเด็กได้ผูกคอตายแล้ว คาดว่าจะเกิดความกลัวถูกลงโทษและเสียใจในสิ่งที่เกิดขึ้น จึงก่อเหตุดังกล่าว ซึ่งทางญาติไม่ติดใจสาเหตุการเสียชีวิตในครั้งนี้ และขอรับศพไปทำพิธีทางศาสนาแล้ว
เกิดเหตุสลด เด็กชายม.1 วัย 13 ปี ที่บุรีรัมย์ ถูกหาว่าขโมยลำไยเพื่อนบ้าน ผู้ปกครองพาไปเคลียร์ จ่ายค่าเสียหายที่บ้านผู้ใหญ่บ้านแล้วกลับมาบ้าน เด็กเข้าห้องปิดเงียบ ไปดูพบผูกคอตายแล้ว 
เด็กผูกคอตาย,เด็กม.1ฆ่าตัวตาย,เด็กฆ่าตัวตาย,ขโมยลำไย,ถูกจับขโมยลำไย,ข่าวทั่วไป